CELEX: C2007/042/16
Language: fi
Date: 2007-02-24 00:00:00
Title: Asia C-497/06 P: Valitus, jonka CAS Succhi di Frutta SpA on tehnyt 5.12.2006 yhteisöjen ensimmäisen oikeusasteen tuomioistuimen (toinen jaosto) asiassa T-226/01, CAS Succhi di Frutta SpA v. komissio, 13.9.2006 antamasta tuomiosta

24.2.2007   
            
            
               FI
            
            
               Euroopan unionin virallinen lehti
            
            
               C 42/10
            
         Valitus, jonka CAS Succhi di Frutta SpA on tehnyt 5.12.2006 yhteisöjen ensimmäisen oikeusasteen tuomioistuimen (toinen jaosto) asiassa T-226/01, CAS Succhi di Frutta SpA v. komissio, 13.9.2006 antamasta tuomiosta
   (Asia C-497/06 P)
   (2007/C 42/16)
   Oikeudenkäyntikieli: italia
   Asianosaiset
   
      Valittaja: CAS Succhi di Frutta SpA (edustajat: asianajajat F. Sciaudone, R. Sciaudone ja D. Fioretti)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Valituksenalaisen tuomion kumoaminen ja asian palauttaminen ensimmäisen oikeusasteen tuomioistuimen käsiteltäväksi, jotta se tarkastelisi asiaa yhteisöjen tuomioistuimen antamien ohjeiden valossa,
            
         
               —
            
            
               komission velvoittaminen korvaamaan sekä nyt esillä olevassa asiassa että asiassa T-226/01 syntyneet oikeudenkäyntikulut.
            
         Oikeudelliset perusteet ja pääasialliset perustelut
   Ensimmäisen oikeusasteen tuomioistuimen tuomioon kohdistuvat valitusperusteet voidaan jakaa seuraavaan neljään ryhmään: asiassa C-496/99 P, komissio vastaan CAS, annetun tuomion merkitys, hedelmien korvaaminen, vastaavuuskertoimet sekä valittajalle oikeuksiensa puolustamisesta syntyneet kulut.
   Asiassa C-496/99 P, komissio vastaan CAS, annetun tuomion merkityksestä valittaja vetoaa seuraaviin perusteisiin: asiassa T-226/01 annetussa tuomiossa otetaan vääristyneellä tavalla huomioon valittajan esittämät väitteet asiassa komissio vastaan CAS annetun tuomion merkityksestä; oikeusvoimaperiaatteen loukkaaminen; kanteen vääristely asiassa komissio vastaan CAS aiheutuneiden vahinkojen korvaamisen osalta; aiheutuneiden vahinkojen korvaamisen edellytysten tulkintaa koskeva virhe.
   Hedelmien korvaamisen osalta valittaja esittää seuraavat väitteet: hedelmien korvaamisesta johtuvia vahinkoja koskevat puutteelliset perustelut ja valittajan tarjouskilpailun lainvastaisuudesta esittämää päätelmää koskeva ilmeinen arviointivirhe; hedelmien korvaamisen oikeudellista relevanssia hankintajärjestelmässä koskeva virhe; oikeusvoimaperiaatteen loukkaaminen viitattaessa hetkeen, jolloin on saatu varmuus hedelmien korvaamisesta; asiakirja-aineistoon sisältyvien todisteiden vääristely ja perustelujen puuttuminen hedelmien korvaamiseen ja sen tiedossa oloon maaliskuussa 1996 liittyvien etujen osalta; menettelymääräysten rikkominen, todistusseikkojen ilmeinen vääristely sekä todistustaakkaa koskevien yleisten periaatteiden loukkaaminen.
   Vastaavuuskerrointen osalta valittaja väittää, että vahinkojen laskemiseksi huomioon otettavat hedelmämäärät on määritelty virheellisesti.
   Lopuksi valittaja väittää sen omien etujen puolustamiseksi syntyneiden kustannusten osalta seuraavaa: on loukattu periaatetta, joka koskee oikeuksien puolustamiseksi käytetystä teknisestä ja oikeudellisesta avustuksesta syntyneiden kustannusten korvaamista sekä periaatetta, joka koskee oikeutta saada korvausta tarjouskilpailuun osallistumisesta aiheutuneista kustannuksista.